**SUSITARIMAS DĖL PAPILDOMŲ DARBŲ**

**PRIE 2024-10-30 SUTARTIES NR. S-1146**

2026-01-20

**AB „Via Lietuva“**, atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“**, atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-30 Šalys sudarė pirkimo sutartį Nr. S-1146 (toliau – **Sutartis**), projekte „Magistralinio kelio A14 Vilnius–Utena ruožo nuo 21,50 iki 28,40 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Rangovui, vykdant darbus pagal techninio darbo projekto sprendinius, 2025 m. vasario 17 d. raštu gauta papildoma VšĮ „Transporto kompetencijų agentūros“ (toliau – **TKA**) atlikto magistralinio kelio A14 Vilnius-Utena ruožo nuo 21,50 km iki 64,332 km rekonstravimo techninių darbo projektų poveikio kelių saugumui vertinimo (toliau – **PKSV**) išvada ir susiję priedai. Po PKSV dokumentacijos svarstymo, 2025 m. kovo 07 d. TKA Poveikio kelių saugumui vertinimo protokolu Nr. 6-25-930, nutarta dalinai atsižvelgti į siūlomas rekomendacijas, ir įgyvendinti siūlomus papildomus saugos sprendimus, dėl kurių atsirado poreikis atlikti papildomus darbus (detalizuota **Priede Nr. 1**), kurių kaina siekia **447.728,57** Eur be PVM (detalizuota **Priede Nr. 2**).

Šalys, remdamosi Sutarties XII skyriaus „Papildomi darbai ir neatliekami darbai. Sutarties keitimo tvarka“ nuostatomis, bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra **541.751,57** Eur (penki šimtai keturiasdešimt vienas tūkstantis septyni šimtai penkiasdešimt vienas euras 57 ct).
   2. papildomų darbų kaina be PVM yra **447.728,57** Eur (keturi šimtai keturiasdešimt septyni tūkstančiai septyni šimtai dvidešimt aštuoni eurai 57 ct).
   3. 21 proc. PVM yra **94.023,00** Eur (devyniasdešimt keturi tūkstančiai dvidešimt trys eurai 00 ct).
2. Šalys susitaria dėl papildomų darbų kainos vadovautis patikslinta sąmata (priedas Nr. 2), kurioje darbų kaina nurodyta **447.728,57** be PVM.
3. Šalys susitaria nekeisti Sutarties 12 punkte numatytos Sutarties vertės bei Sutarties 13 punkte numatytos papildomos sumos.
4. Dėl aukščiau šiame Susitarime nurodytų sąlygų Sutarties kaina padidėja **541.751,57** Eur su PVM suma. Galutinė Sutarties kaina yra: 20.202.083,00 Eur (su PVM).
5. Šalys susitaria, kad dėl papildomų darbų yra suteikiamas papildomas darbų atlikimo terminas: 86 (aštuoniasdešimt šešios) kalendorinės dienos.
6. Rangovas įsipareigoja, pagal šiame Susitarime patikslintą Sutarties kainą atitinkamai pakeisti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
7. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
8. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
9. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
10. Susitarimas yra neatskiriama ir sudėtinė Sutarties dalis.
11. Susitarimo priedai:
    1. Priedas Nr. 1 – Darbų pakeitimo aktas Nr. 3;
    2. Priedas Nr. 2 – patikslinta sąmata.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (0 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **AB „HISK“**  S. Kerbedžio g. 7, LT-35104 Panevėžys  Įmonės kodas 147710353  Telefonas (0 45) 502 601  El. paštas info@hisk.lt  A.s. Nr. LT02 4010 0412 0009 0263  Luminor Bank AS  Dokumentą pasirašantis įgaliotas bendrovės darbuotojas |